Mayflower-interkonsento

La Majfloro-interkonsento (angle Mayflower Compact) estis la unua registara dokumento de la kreonta loĝloko Plymouth en estonta Masaĉuseco, la ĝermo de Nov-Anglio. Ĝi estis skizita de eŭropaj, grandparte presbitarianaj kolonianoj, kiuj trapasis la Atlantikan Oceanon sur la ŝipo Mayflower, serĉadante religian liberecon. La interkonsento estis subskribita la 11-an de novembro 1620 de 41 el la pli ol cent pasaĝeroj.

 Teksto de la interkonsento 
eta|280ra|maldekstra|
eta|dekstra|350ra|.
eta|250ra|

En la nomo de Dio, Amen'.

Ni, kies nomoj subskribigis, la lojalaj regatoj de nia timiga
suverena Moŝto, Reĝo Jakobo, per la graco de Dio, de Grand-
britujo, Francujo kaj Irlando, Reĝo, Defendanto de la Kredo,
ktp, entrepreninte por la gloro de Dio, kaj antaŭenigo de la
Kristana kredaro, kaj honoro de nia reĝo kaj lando, vojaĝas
cele al starigi la unuan kolonion en la nordaj partoj de
Virginio, per ĉi tiu dokumento ja solene kaj reciproke antaŭ
Dio, kaj unu antaŭ la alia, interkonsentas kaj kunligas nin en
politikan anaron por pli bona sinordigo kaj sinkonservo, kaj la
antaŭenigo de la celoj antaŭdiritaj, kaj laŭ rajto de kio
dekreti, konsistigi, kaj formuli, tiajn justajn kaj egalajn
leĝojn, ordonojn, aktojn, konstituciojn, kaj oficiojn, de tempo
al tempo kiajn oni juĝas plej taŭgaj kaj oportunaj por la
ĝenerala uzado de la Kolonio, al kiu ni promesas ĉiujn justajn
cedemon kaj obeon.

Ateste pri kio, ni ĉi tie subskribis niajn nomojn ĉe Kabo
Moruo la 11-an de novembro, en la jaro de la reĝado de nia
suverena Moŝto, Reĝo Jakobo de Anglujo, Francujo kaj Irlando la
dek-oka, kaj de Skotlando la kvindek-kvara.

A. D. [p. J. K.] 1620

 Vidu ankaŭ 
 Mayflower

Kategorio:Historio de Usono
Kategorio:Historio de Masaĉuseco